Euroopa Kohtu (viies koda) 21. juuni 2012. aasta otsus – komisjon vs. Portugal
(kohtuasi C-223/11)
Liikmesriigi kohustuste rikkumine – Keskkond – Direktiiv 2000/60/EÜ – Ühenduse veepoliitika – Vesikonna majandamiskava – Avaldamine ja komisjonile teatamine – Puudumine – Avalikkuse teavitamine ja konsulteerimine majandamiskavade projektide osas – Puudumine
Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord põhjendatud arvamuses määratud tähtaja lõpul (ELTL artikkel 258; Euroopa Parlamendi ja nõukogu direktiiv 2000/60)
(vt punktid 16, 29)
Ese
Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika
alane tegevusraamistik (EÜT L 327, lk 1; ELT eriväljaanne 15/05, lk 275), artikli 13 lõigete 1, 2 ja 6, artikli 14 lõike 1
punkti c ja artikli 15 lõike 1 rikkumine – Vesikonna majandamiskava – Avaldamine – Avalikkuse teavitamine ja konsulteerimine
– Majandamiskavade koopiate komisjonile esitamata jätmine.
Resolutsioon
1.
Kuna Portugali Vabariik ettenähtud tähtaja jooksul:
–        ei avaldanud vesikonna siseriiklikke ja rahvusvahelisi majandamiskavasid;
–        ei avaldanud ega esitanud üldsusele, sealhulgas kasutajatele, märkuste tegemiseks vesikonna majandamiskavade projekte ning
–        ei edastanud Euroopa Komisjonile nende kavade koopiaid,
siis on Portugali Vabariik rikkunud kohustusi, mis tulenevad Euroopa Parlamendi ja nõukogu 23. oktoobri 2000. aasta direktiivi 2000/60/EÜ,
millega kehtestatakse ühenduse veepoliitika alane tegevusraamistik, artikli 13 lõikest 6 koostoimes selle artikli lõigetega 1
ja 2, selle direktiivi artikli 14 lõike 1 punktiga c ning selle direktiivi artikli 15 lõikega 1.
2.
Mõista kohtukulud välja Portugali Vabariigilt.